Diari Oficial de la Generalitat Valenciana


Sumari del DOGV 5517, del 22-05-2007 (2007/6454)

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Addenda 1 al gasoducte Onil-Sax, que discorre pels termes municipals d'Onil i Sax, a la província d'Alacant, presentat per Gas Alicante, SAU. CBREDE/2006/51/03..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/6454


Data del document
:   04-05-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Addenda 1 al gasoducte Onil-Sax, que discorre pels termes municipals d'Onil i Sax, a la província d'Alacant, presentat per Gas Alicante, SAU. CBREDE/2006/51/03.. [2007/6454]
Als efectes que establixen el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.
Peticionari: Gas Alicante, SAU. CIF: A-50682681, amb seu social en el carrer Nou, 1 bis, 03602 Elda (Alacant).
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Addenda 1 al gasoducte Onil-Sax, que discorre pels termes municipals d'Onil i Sax, a la província d'Alacant.
Característiques de les instal·lacions:
Tipus de gas: gas natural en canalització soterrada.
Pressió màxima de servici: 16 bar.
Com a conseqüència dels canvis de traçat proposats per alguns dels ajuntaments afectats pel projecte, s'han fet una sèrie de modificacions en el traçat original, que es recullen en el projecte Addenda 1 al gasoducte Onil-Sax. Esta modificació que consistix en dos variants que es descriuen a continuació:
Variant 1 en l'inici del traçat i queda anul·lat este entre els vèrtexs V-AL-001 i V-AL-036, i subtituït per un altre nou des del vèrtex V-AL-001/1 al V-AL-036.
Variant 2 en el final del traçat i queda anul·lat este entre els vèrtexs V-AL-210 i V-AL-221, i substituït per un altre nou des del vèrtex V-AL-210 al H-XE-819.4.
Les instal·lacions auxiliars projectades a l'inici i al final del traçat es mantenen però canvien la seua ubicació.
La longitud de la variant del projecte és de 4.680 metres.
Àrea d'autorització: l'autorització afecta els termes municipals d'Onil i Sax.
Pressupost: el pressupost de la present addenda puja a la quantitat de 1.743.954,20 €, la qual cosa suposa una disminució sobre el pressupost del projecte original de cent trenta-set mil nou-cents setanta-set euros amb tres cèntims (137.977,03 €).
El projecte inclou plànols parcel·laris i la relació concreta i individualitzada dels béns i drets afectats.
Per a l'execució d'esta Addenda es mantenen les limitacions genèriques a finques de propietat privada descrites en el projecte original.
La qual cosa es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, plaça Méndez Núñez, 41 d'Alacant (CP 03673), i presentar, en dos exemplars, en el centre esmentat, les al·legacions que es consideren oportunes en el termini de vint dies a partir de l'endemà de la inserció d'este anunci.
Alacant, 4 de maig de 2007.- El cap del Servici Territorial d'Energia: Miguel García Mengual.
Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions Addenda 1 al gasoducte Onil-Sax, que discorre pels termes municipals d'Onil i Sax, a la província d'Alacant, presentat per Gas Alicante, SAU. CBREDE/2006/51/03. [2007/6454]Conselleria d'Infraestructures i Transport